**ОТЧЕТ**

**ЗА ДЕЙНОСТТА НА НАСТОЯТЕЛСТВОТО**

**ПРИ НАРОДНО ЧИТАЛИЩЕ ”ПРОСВЕТА“ 1901**

**с. Писанец, Русенска обл. за периода 01.01.2023– 31.12.2023 год.**

На основание чл. 15, ал. 1 от ЗНЧ и чл. 12, ал. 1 от Устава на НЧ „ Просвета „ 1901 с. Писанец обл. Русе и протокол № 85/ 16.02.2024 год. провеждаме редовно годишно отчетно изборно събрание. Всички членове са уведомени срещу подпис и са получили лично покана с обявения дневен ред , датата, часа и мястото на провеждане.

През изтеклата година ръководството работи по набелязани мероприятия, които включват изпълнение на бюджета, библиотечна дейност, художествена самодейност, запазване на традициите , културно-масова дейност, обогатяване на материално-техническата база на читалището, организационни въпроси. Всичко се случваше с добри разчети на средствата от държава субсидия, общинска субсидия и рентата, която получаваме от нивата на читалището.

Годината започнахме с отпразнуването на Бабин ден , традиционно с ритуалното къпане на бабата. Празникът премина с богата и весела програма, подготвена от самодейците към читалището, забавни игри , викторина и разиграване на томбола.

14 февруари отбелязахме празника на „Виното и любовта“- Празника протече традиционно с дегустация на домашно произведено вино и излъчване на „Цар на виното“ за 2023 г. също с богата програма и забавни игри.

На 1 март отбелязахме чисто българската традиция със закичването на всички с мартеници за здраве, които седмица преди това , бяха ръчно изработени от членовете на пенсионерският клуб и самодейци към читалището.

На З март, Националния празник на България беше подготвен рецитал, историческа беседа за руско-турската война и с поднасяне на венец пред паметника на загиналите във войните Писанчани и почитане на паметта им с едноминутно мълчание.

За 8 март „Международен ден на жената“ и 22 март Първа пролет-бяха организирани общоселски тържества със забавна програма, песни, танци и викторина.

През април месец, по повод Лазаров ден, се проведе традиционното Лазаруване" . Малки момичета , облечени в народни носии , посетиха много къщи в селото, като с песните и танците си, пожелаваха на стопаните здраве и берекет на къщата.

Съботата, преди Велик ден, беше организирана и подредена изложба на открито пред читалището на шарени яйца, козунаци и цветя с участието на живущи в селото. На участниците бяха раздадени награди.

За първа година, отпразнувахме Гергьов ден. Беше подготвена програма за празника , вързахме на дърво в църковния двор Гергьовска люлка, която украсихме с живи цветя. По стара българска традиция всеки седна да се залюлее за здраве.

24 май Денят на българската просвета и култура и на славянската писменост беше отпразнуван с литературно – музикална програма.

По повод 1 юни Деня на детето, се организира весел празник за мълчуганите със забавни игри, лакомства и подаръци. За доброто настроение и забавление на децата, ръководството на училищното настоятелство изненада децата с аниматори от гр. Русе, Много деца взеха участие , играха, пяха, забавляваха се .

24 юни „Еньовден“ е празникът на лечебните билки. За поредна година в навечерието на празника жени, облечени в бели премени, набраха билки от полята, с които на другия ден свихме във венец , който пазим в Читалището до следващата година. Също бяха свити и китки от билки, които раздадохме на присъстващите. На площадката пред читалището от пресни билки, беше запарен чай и всички присъствали отпиха чаша билков чай под звуците на еньовски песни и минаваха през еньовският венец за здраве . Извиха се кръшни хора.

На 24.09. се проведе третото издание на фестивала „Да попеем и поиграем, както ний си знаем“, който е под егидата на кмета на Общината д-р Мехмед. Взеха участие много състави от различни краища на страната, много настроение, прекрасна организация, песни , танци , една богата и добре подредена изложба „Плодородието на земята“ и представяне на български носии, предавани от поколения. Средствата за този фестивал и тази година, бяха осигурени от Община Ветово.

На 01.10. Деня на възрастните хора, взехме участие в организирания от пенсионерският клуб празник.

На 01 ноември , Денят на будителите , бяхме домакини на организираното общо тържество с всички читалища от цялата община. Празникът беше уважен от кмета на общината,който присъства и поздрави участниците. На срещата , творците от литературните клубове към читалищата, предстватиха свои творби.

Много топло и интересно премина и Денят на християнското семейство. Беше подготвена трапеза с традиционни ястия. Разговаряхме за традицицията на празника и неговото възникване.Всички присъстващи бяхме като едно голямо християнско семейство.

Тази година на 02 декември , съвместно с кметството, бяха запалени светлините на коледното ни дръвче, с което се даде началото на коледните и новогодишни празници. Присътващите бяха почерпени с чаша греяно вино и мезе под звуците на коледни и народни песни. Всеки изтегли новогодишно късметче.

На 16 декември, съвместно с училищно настоятелство и кметството, беше организирано детско коледно парти с аниматори от група “Веселяците”, средствата за които бяха поети от училищното настоятелство. Всяка дете получи лакомства от Кметството и подаръци от Читалището, а на 20 декември , съвместно с кметството и пенсионерски клуб беше организирано и общоселско коледно тържество за възрастни.

Тази година на 24 декември не ни отминаха коледарите. Сформираната голяма коледарска група от млади момченца обходиха домове, пяха коледарски песни, наричаха за здраве и берекет.

Както всяка година, така и тази, се остараем да отбелязваме и отпразнуваме подобаващо всеки празник - национален, християнски , да пазим, да пресъздаваме и съхраняваме българските традиции.

Една от основните дейности на читалището е библиотечната.

Към 2023 г. библиотеката разполага с 6899 тома. - Обществено-политическа, справочна, селско-стопанска , научна, историческа, художествена и детска литература. Те са добре комплектувани според библиотечните изисквания. Читателите ни са 70. Заетите библиотечни единици за цялата година са 1064. Общо набавените книги за 2023 година са 136 тома, от които 100 бр. книги по спечелен проект “ Българските библиотеки съвременни центрове за четене и информираност 2023 г „ на Министерството на културата, 12 книги от частни дарители, с абонамент на списание журнал са постъпили 24 бр. книги.

Съгласно Наредба №3 от 18 ноември 2014 год. за съхраняването , ползването и разпореждането с документи от библиотечният фонд в

Раздел IV : Прочистване на библиотечния фонд , чл. 30 за отчисляване  
на библиотечни документи от фонда на библиотеката за изминалата година са отчислени 544 книги – като физически изхабени 422 бр. и много екземплярни 122 бр.

През годината се получаваше в-к „Утро” и Журнал за жената, абонирани със средства от читалището. Като с абонамента на „Журнал за жената“, получаваме месечно две книги-исторически любовни романи и световни бестселъри. В края на 2023 година направихме абонамент за “Здравен журнал”, “Журнал за жената”,” Кулинарен журнал”, “Къща и градина”,” Трета възраст”, “Минаха година”, “Златна възраст” и”Над 55”.

Оборудването, с което разполагаме в библиотеката от Глобални библиотеки, постоянно дава широко поле за иновации и разнообразява библиотечната дейност.

В библиотеката с децата се организират „Лятна занималня“, кръжоци по изобразително изкуство, по четене, драматизации по различни приказки.

Прожекция на образователни филмчета и такива с различни сюжети.Тематични дни –планетите в слънчевата система, есенна творческа работилница, запознаване на децата с бита и поминъка от сформираната етнографска сбирка, запознаване с пчелите и тяхната роля в природата, образователен филм “ Твоите най-важни права и отговорности като дете”, лято 23 с клуб STEAM занималня “Домашна класна стая, съвместно с деца от София , с учител Марияна Златкова, която е с писански корени и нашите деца, посещаващи лятната програма на Народно читалище “Просвета 1901” за втора поредна година се организира творческа работилница. Тази година, в навечерието на “Еньовден, се изработиха красиви хербарии върху камъчета, като децата, посредством видео връзка, обменяха опит и показваха своите творби.

29 юни Ден за безопасно движение по пътищата, децата се запознаха как трябва да се движат безопасно по пътищата , след което пресъздадоха наученото в рисунки.Запознаване с видни личности като Левски, Ботев, Кирил и Методий за техния живот и творчество.

Както всяка година, така и тази, се остараем да отбелязваме и отпразнуваме подобаващо всеки празник - национален, християнски , да пазим, да пресъздаваме и съхраняваме българските традиции.

Към читалището ни има сформирани две певчески групи – за народни песни и за стари градски песни. Също така има и изградена театрална група.

Участията ни и тази година не бяха малко, както и получените награди.

22.06.2023 Г. XV Национален събор на читалищата гр. Бяла, Варненско- ПГ “Писански гласове” – грамота, ПГ за стари градски песни “Еделвайс” – диплом, Театрален състав “Писанчани” – Златен медал и грамота, Росица Антонова – диплом.

08.07.2023 г. Пети фестивал“Етно ритми – бит и култура” с. Бъзън устие взеха ПГ “Писански гласове”, Росица Антонова и ТФ “Луди млади” , които се върнаха с грамоти за участие.

25.07.2023 г. “Ветово пее и танцува” - ПГ “Писански гласове” – грамота и плакет, Росица Антонова и ТФ “Луди млади” – грамоти.

30.07.2023 г. Национален събор “Авлига пее” с. Обединение, Общ. Полски Тръмбеш- ФПГ “Писански гласове” – диплом и сребърен медал,

28.08.2023 г. X Национален събор за автентичен фолклор “Тополи пее и се смее” с. Тополи, обл. Варна- ФПГ “Писански гласове” – 3-то място, грамота, диплом, Росица Антонова - 1-во място представяне на носия и грамота, ТС “Писанчани” – 1-во място, грамота, диплом, Мариян Митков – 1-во място, медал, диплом.

23.09.2023 г - взехме участие в III ФФ “Да попеем и поиграем, както ний си знаем” с. Писанец.

Тази година датата на нашият фестивал е променена за 15 юни. Ще има конкурсен характер, изпълненията ще бъдат оценявани от професионално жури.

И да преминем към организационният живот на читалището. Състава на настоятелството е Стефка Димова – председател и членове Атанаска Петрова, Ганчо Димитров, Лиляна Минчева и Росица Антонова . На 22 август Николета Друмева напусна , на нейно място като секретар на половин бройка беше назначена Росица Антонова, която заема и половин бройка чистач. Проверителна комисия Лиляна Колева – председател и членове Веселка Савова и Данчо Савов.

През отчетният период са проведени две събрания – едно редовно годишно отчетно и едно извънредно. Извънредното се наложи , за да се вземе решение за участие в Местна инициативна група, която беше регистрирана между Ветово – Цар Калоян - 0пака, за да можем да участваме в различни проекти.

Проведените заседания на настоятелството са 9, на които се разглеждаха финансови , кадрови и административни въпроси, въпроси , свързани с работното време и работното облекло на служителите,трудовата дисциплина, приемане на правилник за вътрешния трудов ред и др. Членовете на настоятелството и проверителната коимисия се отнасяха с отговорност към работата и дейността на читалището. Проверителната комисия редовно правеше проверки на касата и имуществото на читалището.

Членовете на читалището за 2023 год. са 58. Отворени сме за прием на нови. Нямаме критерии. Изискванията са само да живеят с проблемите и дейността на читалището и да плащат редовно членският си внос, който е само два лева. Може би трябва да помислим за увеличение, защото всичко се промени и завиши. Но това ще го решите вие, членовете. Ако има предложения, можем да гласуваме.

Накрая искам да благодаря на ръководството за отговорната работа, на всички самодейци, които отделят от времето си , за да участват в дейността на читалището, на всички деца, които се включват и посещават нашата културна институция. Благодарност отправям и към кмета на селото Виолета Неделчева за оказване на съдействие и подкрепа при всяко наше начинание . Благодаря и на училищното настоятелство в лицето на неговият председател Георги Димитров за финансовата подкрепа при провеждане на мероприятия, особено с децата.

Систематизирано ви представих свършеното през отчетният период. Това, което виждате и искате да се свърши още, ще го кажете в своите изказвания.

Председател: .......................

с. Писанец, обл. Русе / Ст. Димова /

13.03.2024 год.